Jelaskan Titikanipun dari Spirulina dalam bahasa jawa

Titikanipun spirulina ingkang sepisan inggih punika menawi spiruina minangka mikroalga ingkang ngandhut protèin inggil dumugi 55-70% saha sumber mikronutrien. Wonten bahan pangan ingkang nggadhahi sumber protèin inggil inggih punika jamur lan bakteri mikroorganisme, amargi jalaran kasebut lajeng dipunsebat minangka protèin sel tunggal (PST). Spirulina inggih punika jinis cyanobacteria utawi baktèri ingkang ngandhut klorofil lan saged minangka organisme ingkang saged nglampahaken fotosintèsis kanggé ndamel panganan kiyambak. Lajeng wujudipun spiral. Titikan ingkang saklajengipun inggih punika spirulina ngandhut fikosianin inggil saéngga warninipun radi ijo biru. Spirulina ugi saged urip ing rawa, banyu tawar, banyu sagara, lan ing lemah. Wonten ing panggènan ingkang gadhah tingkat alkalinitas inggil spirulina ugi saged urip kanthi pH 8,5 dumugi 11, benten kaliyan mikroorganisme sanesipun ingkang boten saged urip ing alkalinitas semonten. Ing suhu 15°C punika minangka suhu paling ngandhap kangge uripipun spirulina lan suhu 35-40°C kangge tuwuhipun kanthi sampurna.